Piiblikohvik
Tere tulemast taas Piiblikohvikusse!
Täna on mul huvitav külaline -
ta on hariduse poolest insener, lennukite raadiomehhaanik
ja saanud ka teoloogilist õpetust - Hannu Heinonen.
- Tere tulemast saatesse! - Aitäh!
- Oled olnud perega 17 aastat Keenias misjonitööl.
Räägime sellest, mida seal teinud oled,
kuid kõigepealt - kuidas tekkis huvi misjonitöö vastu?
Sinu esmane haridus ei ole sellest valdkonnast.
- Arvan, et see huvi sai alguse esimesel kohtumisel
noorte täiskasvanutega Turkus.
Kohtusin esimest korda usklikke, kes lugesid tõsiselt Piiblit
ja pidasid seda oma elu juhtnööriks,
mida teha ja kuidas tegutseda, mis puudutab abielu,
suhtlemist, töökoha leidmist jms.
Nad otsisid Piiblist Jumala tahet, mis suunas liikuda.
Ma ei olnud kunagi varem midagi sellist näinud.
- Kas usuasjad olid selleks ajaks sulle juba avanenud?
- Tegelikult mitte. Oli olemas huvi.
Olin lugenud Piiblit ja käinud kirikus isegi regulaarselt,
kuid see viis mu ärkamiseni, mis oli nii radikaalne muutus,
et nimetan seda usule tulemiseks.
Sellega koos tekkis tasapisi ka huvi misjonitöö vastu.
- Jõudsid lõpuks Keeniasse. See on huvitav maa.
See on Soomest poole suurem, kuid inimesi on kümme korda rohkem -
ca 40 miljonit inimest.
Mis tuleb esimesena meelde, kui räägime Keeniast?
- Paljuski just inimesed, eelkõige meie sealsed sõbrad.
Peamiselt kristlased, kellega olen aastate jooksul tutvunud,
kuid on ka mitteusklikke, kellega oleme väga head tuttavad.
Keenia on minu jaoks peamiselt need inimesed,
nemad meenuvad esimesena ja näen vaimusilmas nende nägusid.
- Oled Soome Evangeelse Luterliku Rahvamisjoni poolt sinna saadetud.
Rahvamisjon on vaid üks seal tegutsev organisatsioon.
Seal tegutseb palju ühendusi ja suur osa rahvast on kristlased.
- See on tõsi. Keenias, eelkõige Nairobis
on palju kristlikke mõjutusi. See on otsekui keskus,
kust paljud misjoniorganisatsioonid suunduvad ka naabermaadesse
ja mujale Aafrikasse. Seal on kontoreid ja koolitusi,
mistõttu see on otsekui Ida-Aafrika keskus,
kust lähtutakse väljapoole.
Sinna jõuab üsna lihtsalt kohale - rahvusvahelised ühendused on head,
lihtne on sealt ka edasi liikuda, mistõttu sellest on saanud keskus.
- Töötad ühenduses MAF. Mis on MAF?
- MAF on Mission Aviation Fellowship,
rahvusvaheline ülemaailmne interdenominatsionaalne ühendus,
mille ülesandeks on pakkuda peamiselt lennuteenuseid,
kuid ka muid infoliikumiskanaleid ja muid vastavaid teenuseid
misjoniorganisatsioonidele ja kristlikele abiühendustele.
- Miks misjoniühendused vajavad lennuteenuseid just Keenias?
- Võiks arvata, et seal saab hästi hakkama
sõites mitu päeva halvema või parema autoga
mööda kivist põllumaad, keset tühjust.
Lennuteenuseid vajatakse seetõttu, et paljud kohtad
on raskesti ligipääsetavad ja ebaturvalised.
Misjonäridega on ühtteist juhtunud
ja misjoniühendused tahavad ohtlikest paikadest üle lennata.
Samas suudavad paljud misjoniühendused
tegutseda lennuteeninduse olemasolul väga laiaulatuslikult
ja paljudes erinevates kohtades, mistõttu nad planeerivad ette,
et võivad töötada samaaegselt üksteisest kaugel asuvates paikades.
- Misjonärid saabuvad teie keskusse, kus nad lennutatakse kohtadesse,
kuhu nad muul moel ei pääsekski.
- Täpselt nii. Lõuna-Sudaan on hea näide.
Teed sinna on väga halvas seisus ja Keeniast on sinna
meie kaudu väga hea ühendus, näiteks Juba'sse,
kust pääseb edasi mujale Lõuna-Sudaani paikadesse.
- Kas lende toimub vahel ka väikeste inimrühmade juurde?
- Jah. See sõltub organisatsioonist, kes meie teenuseid soovib.
Kui neil on plaan laiendada tööd teatud piirkondadesse
ja nad tulevad vestlema, kuidas sinna pääseb,
on meil teave, kas seal on võimalik maanduda,
kuidas sinna lennata saab, kui palju inimesi võib kohale viia,
millal sinna võib lennata ja milliseid materjale võib sinna viia.
- Teie peate välja uurima, kas seal on kohta, kuhu maanduda.
Seal ei ole ilmselt Helsingi Vantaa lennuvälja igal pool?
- Tõepoolest ei ole.
Seal on vaid väga väikeseid platse, kuhu maanduda saab.
Üsna mitmesse kohta on kohalik rahvas ise lennuvälja rajanud.
- Millised on miinimumtingimused, et lennukil oleks võimalik maanduda?
- See on veidi minu ekspertiisist väljaspool.
Seda peaks küsima lennutegevuse eest vastutavatelt inimestelt.
Minu meelest peaks olema ca 600 meetrit lennurada
ja laiust peaks ka omajagu olema.
- Täiesti teadmatu inimesenagi arvan, et peaks olema mingi kõva pind,
et lennuki rattad kohe ei uppuks.
- See on tõesti tihti otsustav tegur,
mis sõltuvalt vihmaperioodidest muutub.
Lendurid peavad tihti otsustama sihtpunkti lähedal,
kui näevad maapinna seisu, kas sinna saab maanduda või mitte.
Maandumispaik võib olla kuival ajal väga kõva,
kuid vihma ajal täiesti pehme, või siis muutub lennuvälja ümbrus
nii pehmeks, et seal on võimatu ringi pöörata või parkida.
- Kõlab põnevalt ja riskialtilt. Lähme tagasi sinu valdkonda -
mis on sinu ülesanne misjonilendurite ühenduses?
- Olen hooldustiimis ehk tehnilise personali osa,
kus olen spetsialiseerunud raadioseadmetele ja elektroonikale.
See on minu eriala.
Lendurid kasutavad neid seadmeid lennu ajal orienteerumiseks,
side pidamiseks lennujuhtimiskeskuse
ja ka meie inimestega, kes jälgivad lennukite teekonda.
- Need on kõik tegurid, mis mõjutavad turvalisust.
Mäletan, et kohtusime aastaid tagasi üritusel,
kus rääkisid mulle Rootsi laevade turvalisuse teemal.
Täna on sinu vastutada raadioside
ja teed protokolli linnukese, kui kõik on korras.
- See juhtub tõepoolest pärast iga hooldust.
Isegi pärast iga parandustööd, kui on kontrollitud, et seade töötab.
Minu töö on kaheosaline - kui lennuk ja selle raadioseadmed
on hooldatud, vastutan selle eest, et nad on tõepoolest korras.
Kui toimub mingi rikkis seadme parandus töökojas
ja see on taas töökorras, teen kindlaks,
et selle võib tõepoolest taas lennukisse paigaldada.
- Olen vahel mõelnud, et selliste allkirjade andmine
oleks nagu pangast laenu võtmine - seda saadab suur vastutustunne.
Kas sinulgi on vahest tunne,
et see on kuidagi südametunnistusega seotud?
- Kindlasti on. Mitu korda on olnud tunne,
et võtan allkirja andes väga suure vastutuse.
Sellele eelneb muidugi piisav hulk tööd ja kontrollimist -
allkirja ei panda ilma teadmata, mida on tehtud ja kuidas,
hoolduse algusest kuni viimase etapini välja.
Algusaegadel oli allkirja andmine väga pingeline
ja kontrollisin kõik mitu korda üle, palju rohkem kui praegu.
Kui personal on usaldusväärne ja tegutsetakse ühise meeskonnana,
teatakse, kuidas tööd tehakse ja vastutamine on kergem.
- Lennukis istujal on samuti seda kergem,
mida täpsema südametunnistusega inimene igal vastutusalal töötab.
- Kuna Jumal on meid sellele tööle kutsunud,
tahame teha seda Tema heaks nii hästi kui võimalik.
Käime vajadusel alati lisakilomeetri,
et kõik oleks korras ja töötaks hästi.
Teame, et anname vastust Jumalale,
kuidas Tema rahvast maailmas transporditakse.
- On põnev olla kutsutud just selliste andide ja koolitusega.
Vahel mõeldakse must-valgelt, et misjonärid on kas pastorid,
mingid ehitusspetsialistid või arstiabipersonal.
Ei arvata, et misjonitöös vajatakse ka raadiomehhaanikuid.
- Teisi sinu mainitud erialasid liigubki palju
ja olen neid aastate jooksul palju näinud,
kuid raadiomehhaanikuid on tegelikult väga vähe.
Ometi on see siiski keskne taustapersonali töö.
See roll ei ole nähtav reisijale,
kes ehk näeb, kuidas piloot kasutab seadmeid.
Kui aga vestelda meie pilootidega, nende jaoks on meie töö ülitähtis.
Nad hindavad väga kõrgelt korrasolevaid raadioseadmeid,
kuna need mõjutavad otseselt nende lendamistööd,
millised masinad neil esipaneelil on.
- Kas võiks öelda, et tulevikus vajatakse misjonitööl
üha enam tehnilisi oskusi ja mitte üksnes aviatsiooni alal?
Arvutiasjandus areneb pidevalt, kommunikatsioon, sidepidamine -
tehnilisi oskusi vajatakse üha rohkem.
- Usun, et see on nii. Ma ei oska täpselt öelda,
mis valdkondades ja kuidas see muutub.
Minu MAF-is töötatud aastate vältel on elu muutunud osaliselt kergemaks,
kuna tehnoloogia ei vaja enam nii palju hooldamist.
Teiselt poolt on tehnika keerukam ja seadmeid on rohkem.
Olukord muutub pidevalt.
Haiglates, erinevates õpetus- ülesannetes ja mujal
on tehnoloogiat järjest rohkem.
Varem misjonijaamade vahel sidepidamiseks kasutatud raadiod
on satelliit- ja mobiiltelefonide saabumisega kasutusest kadumas.
Nende asemele tuleb uusi seadmeid -
tasapisi jõuab siit Aafrikasse ka audiovisuaalseid ja muid abivahendeid.
- Räägime veel lennukitest.
Milliseid lennukeid kasutate MAF-is, Keenias?
- Need on võrreldes reisilennukitega üsna väikesed.
Kõige suuremasse lennukisse mahub 13 inimest.
Meil on üks lendur, kes on ainus meeskonnaliige
ja kapten, kes hoolitseb kõigi lennuga seotud asjade eest reisil.
Väikseimasse lennukisse mahub viis inimest.
- Ühe lenduriga lendamine erineb suurtest lennukitest,
kus põhipiloodi kõrval on alati keegi teine.
Mis saab, kui ainsa lenduriga midagi juhtub?
- Meil on tõesti ühe lenduriga väga kriitiline olukord.
Meil ei ole meeskonda ja eraldi lennusaatjaid,
vaid üks inimene tegeleb kõigega.
Peab möönma, et see on kriitiline olukord.
Meie lendurid on aga väga professionaalsed
ja oleme tänulikud, et Jumal on saatnud sellised inimesed,
kellel on oskuste lisaks ka kutsumus ja nägemus,
et tööd tehake Issandale.
- Mida koged, kui teed Jumalale sellist praktilist, tehnilist tööd?
Kui tunned end misjonärina vaimulikus töös,
kuidas see mõjutab sinu tööd?
Mainisid varem, et tahate teha seda võimalikult hästi,
kuna lõppkokkuvõttes teete seda Jumalale.
- Nii see on. See on pidevalt üks peamisi tegureid.
Tahame olla väga täpsed rahaliste vahendite kasutamises
ja kasutada võimalikult hästi meie käsutuses olevaid ressursse
ning olla väga täpsed meie tööks annetatud vahendite kasutamises
just selleks ettenähtud töös.
Isegi kõige väikseimais otsustes, kui pean tegema otsuseid
lennuki raadiosaatja komponentide vahetamise osas,
siis tegemata kompromisse turvanõuetega,
valitsen usaldusväärse võimalikult väikese maksumusega lahenduse.
Samas ei tee ma kompromisse raadio töökorrasoleku
ja lõpptulemusega.
Pean arvestama, et homme võib lennuk lennata selle raadioga
kuskile Sudaani ja kui seal peaks midagi juhtuma,
ei ole mind seal raadiot parandamas ega teisega asendamas.
Lennuk peab sama raadioga ka tagasi jõudma,
seega pean kindlustama, et ta lendab töökorras seadmega.
- Tähtsad on hoolikus, ausus, täpsus ja muud sellised omadused.
- Just. Ja meie tiimis on oluline ka avameelsus.
Kui keegi teeb mingi vea, on tähtis, et see avalikustataks,
et ta ise sellest räägiks ja võiksime seda arutada.
Ka selles toimib kristlik andeksandmine -
kui keegi on vea teinud ja palub andeks,
antakse see andeks ja vaadatakse,
kuidas asja parandada saab.
Olulisim on, et lennukiga oleks kõik korras
ja kõik raadiod toimiksid.
Peame omavahel välja töötama, kuidas tiim sellega hakkama saab.
- Sinu töö on väga hea näide sellest, et kristlik elu
ei ole üksnes palvetamine ja Piibli lugemine,
vaid see peegeldub otsustavalt tehtavas praktilises töös.
- Jah. Olen kuulnud teistelt vaatenurgast,
et kristlasi nähakse nii Keenias kui mujal maades
kui inimesi, kes teevad oma tööd hoolikalt
ja on avameelsed oma puuduste osas ning püüavad neid parandada.
Oleme kõik Jumala ees - Ta teab meist kõike,
me ei saa Tema eest midagi varjata ja tahame teha oma tööd
parimal võimalikul viisil.
- Kuna elu on siiski ebatäiuslik, kas on olnud mõni pingeline olukord?
- Neid on olnud isegi mitmeid. Meenub üks positiivsem juhtub.
Tulin mõne aasta eest hommikul kaheksa paiku angaari tööle.
Sel tunnil on lennukid juba läinud - nad lahkuvad tavaliselt kell 7
või varem angaarist ja lähevad reisijate terminali.
Tol hommikul nägin angaari ees lennukit,
selle ees seisis kaks lendurit ja reisijad istusid lennukis -
minu jaoks väga ebatavaline pilt.
Rääkisin ühe lenduriga, kes oli juhtumisi soomlane,
kes ütles, et kompassiseadmeis on mingi viga ja nad ei saa lahkuda.
Hakkasime kohe otsima, kus viga on.
Palusime teiselt ettevõttelt abi ja saime asendusseadme,
milleks oli vaja paberitööd teha. Kõik juhtus üsna kiiresti,
nii et nad said oma tolle päeva ülesandega hakkama.
Higistasime veidi, aga lend toimus ja see tekitas hea meeleolu.
- Kas on esinenud ka rahuldustpakkuvaid kogemusi,
kus on kohale viidud mõni jutlustaja ja selle tagajärjel
on saabunud mingi läbimurre?
- On olnud küll. Kõik tulemused ei jõua küll alati meieni.
Oleme saanud aidata misjonäri raskes olukorras,
nii et tema töö on saanud jätkuda. Mulle meenub kaks juhtumit.
Esimene neist oli raskem - ühe Sudaani misjonipere emal
tekkis raske tervislik olukord ja ta oleks võinud surra,
kuid õnneks jõuti ta meie lennukiga õigel ajal Nairobi haiglasse viia.
Pereisa tuli ühele meie igahommikusele palvusele,
kuna ta tahtis meid tänada, et tema kuuel lapsel on ema.
- Imeline olukord.
- See oli väga liigutav kogemus.
On olnud veel mitmeid projekte.
Kaks naismisjonäri peavad Lõuna-Sudaanis kliinikut
ja neil on olnud raskusi kohaliku hõimu veenmises,
et nad tahavad tõepoolest aidata. Nad on visalt jätkanud
ja suutnud teha vähehaaval arstiabitööd
ning aitama lapsi olukordades, kus nad oleks kindlalt surnud.
Oleme saanud neid ja nende varustust edasi-tagasi lennutada.
Nad ehitasid alguses bambusonni sarnase kerge kliiniku,
hiljem rihvelplekist ja nüüd on seal juba kivist hoone,
kus on vastuvõtt, väike osakond ja protseduuride ruum.
Kõik on väga väike, aga on tore, et see kasvab.
- Kui neid ei oleks sinna lennutatud ja teie poleks teinud tööd,
kui inimesed ei oleks annetanud sellesse töösse,
ei oleks abi kohale jõudnud.
- Nii nad on ise öelnud.
- Oled otsekui osa ahelas, kus igaühel on oma koht
ja lõpptulemus - inimesi abistav misjonär
on vaid üks lüli ahela lõpus.
- Jah. Misjonär sellises kauges kohas on tänapäeval tihti ahela lõpus.
Ta teeb oma tööd, mille mitmes etapis on teisi,
kes tema tööd toetavad.
Ilus on aga see, et ta saab oma tööd teha,
kuna tal on see toetus.
Palvetame iga päev, et tuleks neid,
kes tahavad sinna minna, keda meie saaksime transportida
ja kohale aidata.
- See kõik sellepärast, et Jeesus käskis kunagi:
Minge kõike maailma ja kuulutage evangeeliumi kõigele loodule.
- Jumala riik levib ja see on üks misjonilennunduse keskseid visioone.
Tahame teha kõik meist oleneva, et see toimuks
võimalikult laiahaardeliselt.
Püüame meie käsutuses olevaid seadmeid
võimalikult hästi ära kasutada.
- On sul mõni julgustav sõna inimesele, kes arvab,
et tal on nii veider amet, et seda vist ei vajata kuskil,
kuid samas tahaks ta jumalariigi tööd teha?
- Mul ei tule küll meelde ühtegi ametit,
millega ei saaks Jumalat teenida.
Jumal kutsub kõiki ennast teenima.
Meie erinevustel, oskustel, võimetel ja teadmistel on põhjused,
need ei ole Jumalale mingi üllatus ja midagi ei toimu Tema teadmata.
Ta võib kasutada neid viisil, mille peale me ise ei tulekski.
Enda näite varal võin öelda, et õppisin masinainseneriks,
olin aktiivne raadioamatöör,
pääsesin kunagi purjelendurite kursustele ja lendasin nendega
ning Jumal on ühendanud need kõik põnevalt misjonitöös nii,
et vajan inseneri tehnilist teavet, töötan raadioseadmetega
ja töötan ka lennukitega, millega tutvusin purilennukite järel
mootorlennukite kursusel.
- Seda võib taas nimetada juhatuseks.
- Vägagi tugevalt.
Jumal on nii minu kui teistega juhatuses vaeva näinud.
Näib, et Ta väga selgelt suleb ja avab mõningaid uksi teatud suunas
ning Ta teeb seda siis, kui sa uurid Sõna
ja annad kogu oma elu Tema kasutusse.
- Aitäh, Hannu Heinonen, et rääkisid oma tööst.
Õnnistust sulle ja sinu perele selles ülitähtsas töös ka tulevikus.
- Aitäh!
Aitäh teile, head vaatajad. Siin oli julgustust meile kõigile -
kui loeme avatud meelel Jumala Sõna ja palvetame,
juhatab Ta meid isiklikult ning arvestab just sinu andide
ja koolitusega nii, et võid teenida Jumalat
omal kohal, omal ajal.
See on kristlaste imeline eesõigus.
Õnnistatud nädalat!
Kohtume nädala pärast taas Piiblikohvikus!
Tõlge: Monika Jaaguri